Meid on loodud armastuse jaoks.
Tunnetame seda iga oma keharakuga.
Meeleheitlik armastuse otsimine jätab meid lõpuks tühjaks
ja kasvatab tõelise armastuse vajadust meie sees.
Püüdlused jätavad meid katkisteks purunenud suhete varemete keskele.
On aeg kogeda tõelist armastust.
On aeg kogeda isa embust.
ISA SÜLI Sina oled Isa rõõmus mõte
Meil on kõigil vaja silti oma koduukse peal,
et kõik inimesed, kes tulevad külla, saavad lugeda:
"Ära tule siia ütlema, mida ma peaksin tegema."
Eelmisel korral õppisime, et kõik need asjad,
mida peaksime tegema, on need, mis hoiavad meid hirmus,
et me ei julge Jumala ligiollu tulla.
Õppisime, et Jumal tahab, et tunneksime end mugavalt.
Me ei saa karta Jumalat valel viisil.
Viimaste aastate jooksul oleme teeninud pastoreid ja juhte,
misjonäre rohkem kui sajas riigis.
Kanadas, USA-s, Euroopas, Aasias ja Aafrikas,
probleem on kõikjal seesama.
Väga vähesed inimesed leiavad lähedase osaduse.
Nad palvetavad tunde iga päev, püüavad teha kõiki õigeid
religioosseid asju.
Aga nad ei leia seda kohta, kus nad tunnevad ennast
mugavalt armastuses.
Olen avastanud, et paljud inimesed vajavad uut Jumalat.
Mõni aasta tagasi tegin tööd misjonäridega Tiibetis ja õpetasin
Isa armastusest.
Külastasime budismi kõige pühamat templit Tiibetis.
Iga budist peab kord elus seda külastama.
Nad roomavad sinna mitmeid kilomeetreid käte ja põlvede peal.
Lapsed võetakse kaasa ja need karjuvad ahastuses.
Templis on sada erinevat kuju. Nad peavad iga kuju ees kummardama
ja midagi ohverdama.
Kujude näod on täis hirmu ja ahastust. Lapsed on hirmunud.
Nad lahkuvad sealt täis religiooni ja hirmu.
Olin seal ja mõtlesin, et need inimesed vajavad uut Jumalat.
Siis hakkasin teenima 40-t misjonäri, kes olid kogunenud kokku.
Rääkisin neile mõne tunni Isa armastusest ja
hakkasin neid abielu teemadel konsulteerima.
Siis avastasin, et need misjonärid vajavad uut Jumalat.
Nende Jumal tekitas inimestes täpselt samasugust hirmu,
kui need kujud selles deemonlikus templis.
Nad olid niivõrd täis läbikukkumise, hülgamise ja läheduse hirmu,
et nad vajasid uut Jumalat.
Kui sa võitled veel hirmudega, ebakindlusega ja kõige muuga
ning su Jumal ei ole sind vabastanud, vajad täna uut Jumalat!
Sest Jumal tõotab 1. Johannese 4:13, et Tema täiuslik armastus
ajab välja kõik hirmud.
Võib-olla sa ei vaja uut Jumalat, lihtsalt uut pilti Jumalast.
Sest kui sa juba tulid Jack Frosti koosolekule,
järelikult võitled masendusega igapäevaselt.
Kui sul oleks kõik korras, sa ei oleks siin.
Sest sellistele koosolekutele tulevad tavaliselt katkised inimesed.
Paljud siin ruumis võitlevad igapäevaselt masendusega.
Kõik tuleneb lõpuks sellest, et sa ei tea,
kuivõrd väärtuslik sa oled Jumala jaoks.
Sa ei tea, kuivõrd armastatud sa oled.
Kui sa ei tea, kuivõrd aktsepteeritud, väärtuslik ja armastatud sa oled,
võitled iga päev hirmu ja ahastusega.
Sul pole turvalist paika.
Sa ei tunne ennast hästi Isa kodus.
Mõni aasta tagasi käisin misjonireisidel.
Üle nädala reisisin 5-7 päeva kaupa.
Avastasin, et kui isa on majast väljas, lapsed katsetavad kõiki piire.
Mu lapsed on praegu 23-, 20- ja 15-aastased.
Mu vanim laps kolis just kodust välja.
Meil on kodus väike hiina bulldog. Ta tohib olla elutoas,
köögis ja pesuruumis.
Ta ei lähe teistesse tubadesse, aga ta piilub ukse vahelt,
nii kaua, kui isa on kodus.
Aga nii kui ta näeb, et ma olen oma kohvriga uksest välja läinud,
ta ootab, kuni uks läheb kinni ja siis jookseb kõikidesse tubadesse,
hüpates iga võimaliku voodi peale.
Mu lapsed on samasugused.
Kui sa tunnetad isa ligiolu, see piirab su elu.
See takistab sind astumast ohtlikule alale,
kus ootab hiiglane, et peksta sind sealt välja nii,
nagu mina peksan meie koera magamistubadest välja.
Vahel ma lähen välja ja tulen tagasi tuppa,
et leida ta sealt magamistoast.
Isa ligiolus on vägi.
Mõni suvi tagasi olin linnast väljas ja mu tütar oli 17-aastane.
Tal oli halva soengu nädal. Kui te vähegi tunnete mu tütart,
teate, et ta teeb kõik selleks, et sul oleks ka halb nädal.
Ta terroriseeris oma vanemat ja nooremat venda ning oma ema.
Mu naine helistas mulle neljandal päeval ja ütles,
et kui ma kohe koju ei tule, ma ei näe enam oma tütart.
Tahan, et sa räägid temaga telefoni teel!
Ma ei tahtnud seda teha.
Kui ma ei võta aega, et küsida oma Isalt, kuidas Tema toimiks,
teen inimestele haiget.
Väga kiiresti.
Palusin, et ta ootaks ja laseks mul koju tulla.
Olin mõne tunni kaugusel kodust.
Terve autosõidu palvetasin: Isa, esimesed 14 aastat tegin
piisavalt haiget. Suudaksin kindlasti kõigest 5 minutiga veelgi hullema
kahjuga hakkama saada. Aita mind, kuidas Sina toimiksid?
Astusin sisse, tundes, et olin saanud Issandalt sõna.
Mu tütar seisis seal ja ootas oma karistust.
Kui sina tead, et oled läbi kukkunud ja väärid karistust,
milline pilt sul on Isast?
Püha Jumal, kui patune ma olen!
Sinu pilt Isast määrab ära, kui lähedal Talle sa oled.
Sinu pilt Isast määrab ära, kui hästi sa ennast tunned armastuses.
Ma küsisin oma tütrelt, kuidas tal oli läinud.
Vestlesin temaga, pakkisime minu kohvrit lahti ja naersime.
Sara küsis, kas ma läheksin temaga ujuma.
Ikka veel ta ootas oma karistust.
Läksime basseini juurde.
Mängisime, naersime, maadlesime ja meil oli väga tore aeg.
Läksime tuppa tagasi.
Mu naine oli poest tagasi tulnud koos poistega.
Sara jooksis sisse ja läks pesema.
Me polnud varem kuulnud oma tütart laulmas duši all.
Aga kuulsime, kuidas ta laulis: "Rõõm, rõõm, rõõm on
mul südames! Olen nii väga õnnelik!"
Mu naine vaatas mulle otsa ja ütles:
Kas sa saad aru, mida isa ligiolu toob siia majja?
Viis päeva ta tegi kõigi elu põrguks ja vaata, kui rõõmus ta nüüd on.
Kui sina oled läbi kukkunud ja väärid karistust,
mida isa ligiolu sinu jaoks tähendab?
Sest kui isa ligiolu tähendab sinu jaoks:
Püha Jumal, kui patune ma olen!
Siis täpselt nii käitud sina inimestega,
kui nemad veavad sind alt.
Lähedane osadus on siis võimatu.
Jumal lõi meid oma kuju järgi. Ta lõi meid armastuse jaoks,
armastusest armastama ja ta saatis meid rahvaste keskele,
et näidata välja oma armastust.
Aga suurem osa meist ei tunne ennast mugavalt armastuses.
Oleme anunud ja palunud Jumalalt külastusi, rohkem Teda.
Aga Jumal ei taha sind külastada.
Külalised on toredad.
Mu maja on alati täis külalisi kõikjalt maailmast.
Kunagi ei tea, kust riigist nad on pärit.
Me ei suuda ära oodata külaliste tulekut,
ega ka nende ära minekut!
Teate, mis tunne see on?
11 aastat tagasi mul oli tervisega probleeme.
Taastusravisse kuulus õige toitumine.
Läksin üle taimetoitlusele.
Menüüsse kuulusid näiteks oad ja oasupp.
Ootasime õhtuks külalisi.
Mu naine nägi, et tahtsin hakata oasuppi soojendama.
Ta ütles: "Ei, ei! Kas sa ei tea, kes meile täna külla tulevad?
Sa ei plaani seda täna süüa."
Mu pojad ütlesid: "Jah, isa, muidugi tahad!"
Teate teismelistele poistele lihtsalt meeldib sõdida.
Neid ei huvita, kas külalised tulevad, nende jaoks on see naljakas.
Lähme kutsume õe ka siia, külalised tulevad!
Sa ei suuda olla rahulikult, kui külalised on majas.
Sa ei tunne end mugavalt.
Sa pole päris, sa pole tõeline.
Jumal ei otsi külalisi, ta otsib püsielanikke.
Ta tahab elada su kodus ka siis, kui oasupp on laual.
Ta armastab sind sellepärast, kes sa oled,
mitte sellepärast, kuidas sa lõhnad.
Jumal on palju armulisem kui minu naine.
Mitte ometi diivani peal, inimesed tulevad homme külla!
Jumal ei saa puhata, kui sina ei suuda tema juures puhata.
Jumal, kes on täiuslik, ütleb Jesaja 66:1
"Kus saaks siis olla koda, mida te tahate mulle ehitada,
ja kus saaks siis olla minu hingamispaik?"
Ta ei puhka enne, kui Ta leiab oma hingamise sinu juures.
Ja kui sa põed liiga palju asjade pärast oma elus,
mis ei lõhna piisavalt hästi,
nii kaua sa ei leia rahu ja hingamist armastuses.
Aga Ta on sind selleks loonud.
Mulle meeldib Johannese 1:18, kus öeldakse,
et Jeesus oli Isa rinna najal.
Jeesus tuli meie juurde Isa sülest.
Johannese 8:14 ütleb, et Ta läks tagasi sinna, kust ta oli tulnud.
Ta läksi tagasi Isa sülle, kust Ta oli tulnud.
Johannese 14:18 Jeesus ütleb: "Ma ei jäta teid orbudeks,
ma tulen teie juurde."
Salmis 21 Ta ütleb: "Ma näitan talle ennast."
Kreeka keeles selle all mõeldakse tunnetust aistingute läbi.
Salmis 23 Ta ütleb: "Me teeme eluaseme tema juurde."
Isa otsib kodu.
Aga kui sa põed sellepärast, kuidas miski pole nii nagu peaks...
Kui külalised on tulemas, mehe elu on õnnetu.
Naine piinab lapsi. Kõik peab olema täiuslik ja õige koha peal.
Sa ei suuda puhata.
Sa saad rahulikult olla ainult nende inimestega,
kellega sa elad koos.
Aga kui su pilt Jumalast on vihane Isa,
kuidas sa suudad Tema juures tunda hingamist?
Religioon on loonud Jumala, kes on vihane,
kellel on nimekiri asjadest, mida sa pead tegema.
Läbisin Pühaduse piiblikooli. Olin traditsiooniline pastor.
Suutsin rääkida rohkem inimesi taevast välja kui sinna sisse.
Pühaduse piiblikoolis nad õpetasid meile vihasest Jumalast.
Meile räägiti Jeesusest, kes kaitses selle vihase Jumala eest.
Kuri Jumal oli ainus, keda tundsin.
Kui tulid täna kirikusse ja nägid kedagi, kes on su peale pahane,
pakun, et istusid teise kohta.
Mõndade jaoks see kuri inimene oli abikaasa.
Sul ei saa olla osadust kellegagi, kes on su peale pahane.
Aga religioon räägib kurjast Jumalast.
See esindab valesti Jeesuse tõelist isiksust.
Jeesus suri, et meil võiks olla osadus Isaga.
Ta andis oma elu, et me võiksime taastada armastussuhte Jumalaga.
Kui mu tütar sai oma esimese õppejuhiloa 15-aastaselt,
olen nii tänulik, et olin linnast väljas.
Mu naine oli see, kes istus kõrval, kui ta sõitis esimest korda autoga.
Mu naine viis Sara esimesele õppesõidule.
Nad sõitsid kohta, kus oli pime kurv.
Tee on seal väga kitsas ja täpselt kurvi peal asub kool,
kust noored sõidavad suure kiirusega otse tee peale.
Mu tütar sõitis esimest korda elus sealt kurvist.
See pidi nii juhtuma.
Nii kui ta jõudis kurvi, üks auto sõitis ta eest tee peale.
Auto kaotas juhtivuse, teeserv oli kitsas ja kõrval oli kraav, mis oli vett täis.
Mu naine karjus: "Keera auto tee peale tagasi!"
Võib-olla mäletate filmi Kapten Konksust ja
Peeter Paanist, kes sai suureks ja unustas ära,
et ta oli kunagi Peeter Paan.
Kapten Konks tuli talle kätte maksma ning
röövis ta poja ja tütre, viies nad Eikunagimaale.
Robin Williams mängis Peeter Paani.
Ta ei mäletanud, et oli kunagi olnud Peeter Paan.
Ta oli kaotanud oma lapsemeelsuse.
Kui sa kaotad oma lapsemeelsuse, kaotad ära oma rõõmsa mõtte.
Siis sa ei saa enam lennata.
Selleks, et võita Kapten Konks, ta pidi mäletama,
kuidas oma rõõmsa mõtte abil lennata.
Sellel kriisihetkel, kui Sara oleks äärepealt autoga kraavi sõitnud,
ta tundis meeletut läbikukkumist ja häbi hüsteeritseva ema ees.
Mis oli Sara esimene mõte?
Las ma mõtlen millestki rõõmsast!
Kui maailm avaldab sulle survet,
kui inimesed tööl panevad sind tundma, et oled ebaõnnestunud,
kui sõbrad kirikus või abikaasa panevad sind tundma häbi,
mis on sinu rõõmus mõte?
Juba 44 aastat - terve liiter vaniljejäätist sokolaaditükkidega!
Kas olete märganud, kui hästi jäätis maitseb,
kui kõik läheb elus halvasti?
15 esimest aastat pornograafia aitas mul rõõmsaid mõtteid mõelda.
Kui su rõõmus mõte ei ole see, kui palju Jumal sind armastab,
igas kriisiolukorras hakkad otsima lahendust valedest kohtadest.
Nad ei sõitnud autoga kraavi, said tee peale tagasi ja
parkisid teeäärse kiriku parkimisplatsile.
Mu naine ütles: Juhiload said läbi, ootame, kuni isa koju tuleb.
Aitäh!
Nad sõitsid tagasi koju ja mu naine küsis:
Mis oli su rõõmus mõte?
Ta vastas: Issi!
Mu issi ei oleks mu peale pahaseks saanud.
See kestis ainult nii kaua, kuni ma koju jõudsin.
Nüüd meie poeg on 15-aastane ja õpib autoga sõitma.
Palvetage mu eest.
Kui sa tunned, et oled kõiki alt vedanud,
oled oma kristlikus elus läbi kukkunud,
mis on sinu pilt Jumalast?
Püha Jumal, kui patune ma olen!
Või kas sa saad aru, et ta käed on avatud,
et taastada oma armastus sinu vastu?
Kas elad oma elu, nagu sul oleks kodu, või justkui sul ei oleks seda?
Igakord, kui midagi läheb valesti, kas sul on peidupaik, kuhu joosta,
leida hingamine Isa armastuses?
Või kas elad oma elu nii, et sul pole seda peidupaika?
Need inimesed on vaimulikud orvud.
Kõik sõltub sellest, milline on meie pilt Jumalast,
kui oleme läbi kukkunud.
Suur osa inimesi ei tunne end mugavalt armastuses
ja neil pole osadust Jumalaga kahel põhjusel.
Esimesest põhjusest rääkisime eelnevas osas.
Isa armastuse valesti esindamine maapealsete isade poolt.
Sel juhul vaatleme taevast Isa läbi selle,
milline oli meie suhe maapealse isaga.
Teine põhjus: oleme arendanud valearusaamise sellest,
kes Isa Jumal on. See võib põhineda religioonil või hirmul.
See tekitab meis vajaduse uue Jumala järele.
Religioon, mille aluseks on esinemine või hirm,
loob peidetud valesid meie sees.
Need on valearusaamad sellest, kes Jumal on.
Valearusaamad, et peame midagi õigesti tegema,
et jõuda sügavamale Jumala armastusse.
Religioon, mis teeb maha tunnete ja emotsioonide tähtsust.
Armastus on emotsioon.
Rääkisime ka sellest eelneval korral.
Lõpptulemuseks oli noor mees, kes püüdis teha kõike õigesti,
et ta võiks välja teenida Jumala armastuse ja heakskiidu.
Aga kõige selle keskel tal ei jätkunud aega oma perekonna jaoks.
Näeme valemudeleid isadest ja valemudeleid religioonist.
Paneme maha oma mineviku pildi Jumalast ja uurime,
mida Jeesus ütles oma Isa kohta. Johannese 14.
Vajame nüüd uut konteksti, et aru saada, mida Jeesus ütles.
Need olid Ta viimased tunnid koos jüngritega.
Kui sul oleksid käsil elu viimased tunnid,
tahaksid pidada kõige tähendusrikkama vestluse oma lähedastega.
Ta kutsus oma jüngrid kokku, et koos õhtust süüa.
Kui Ta oli pesnud nende jalgu, Johannese 13,
Ta ütles, et sellel õhtul keegi reedab tema.
Need polnud head uudised.
Kõigest mõned päevad tagasi, Matteuse 20:18-19,
Ta ütles neile: "Me läheme üles Jeruusalemma ja Inimese Poeg
antakse ülempreestrite ja kirjatundjate kätte ning
need mõistavad ta surma ja annavad ta paganate kätte teotada
ja piitsutada ja risti lüüa."
Nüüd Johannese 13. peatükis ta ütleb, et see tund on nüüd käes.
Need mehed ei rõõmustanud.
Jüngrid olid kindlad, et Jeesus tuleb ja rajab uue maapealse kuningriigi.
Nad uskusid, et roomlased saavad lüüa,
Jeesus asetatakse troonile valitsema ja nemad istuvad tema kõrval.
Nüüd ta aga räägib sellest, kuidas ta lüüakse risti ja hukatakse.
Totaalne paanika, hirm ja ahastus.
3,5 aastat nad olid käinud koos selle mehega,
kes nüüd ütleb, et ta lüüakse risti.
Roomlaste ajal, kui mingi rühma liider löödi risti,
kõik tema järgijad koos peredega hukati hirmsatel viisidel.
Nüüd on tema aeg surra ja nemad mõtlevad,
et nad surevad koos temaga.
See polnud 3,5 aasta parim hetk.
Selline kontekst on Johannese 14. peatükil.
Totaalne hirm ja pettumus.
Johannese 14 Jeesus ütleb: "Teie süda ärgu ehmugu!
Uskuge Jumalasse ja uskuge minusse! Minu Isa majas on palju eluasemeid.
Kui see nõnda ei oleks, kas ma siis oleksin teile öelnud,
et ma lähen teile aset valmistama?"
Kust Jeesus tuli? Johannese 1:18.
Ta tuli Isa sülest.
Johannese 8:14 kohaselt Ta läks tagasi sinna, kust tuli.
Jüngrid olid täis hirmu ja ahastust.
Salmis 3 Jeesus ütleb: "Ja kui ma olen läinud ja teile aseme valmistanud,
tulen ma jälle tagasi ja võtan teid kaasa enese juurde,
et teiegi oleksite seal, kus olen mina."
Jeesus tuli Isa sülest ja läks tagasi sinna, kust ta tuli.
Kui jüngrid tunnevad hirmu ja ahastust, kuhu nad lähevad?
Sul on üks peidupaik, kui maailm surub sulle peale.
Kui su perekond on su vastu, su töökoht on su vastu,
sul on üks paik, kuhu minna, kus pole hirmu.
Ta jätkab öeldes: "Ja kuhu ma lähen, sinna te teate teed."
"Toomas ütles talle: "Issand, me ei tea, kuhu sa lähed,
kuidas me siis võime teada teed?" Jeesus ütles talle:
"Mina olen tee, tõde ja elu. Ükski ei saa minna Isa juurde
muidu kui minu kaudu."
Piiblikoolis see oli esimene salm, mille pidime meelde jätma
evangeeliumi jagamise tarvis. Aga kontekst on hoopis teine!
See salm tähendab, et hirmu ja ahastuse hetkedel,
kui kõik su elus läheb valesti, siis on tee Isa juurde,
kus Tema täiuslik armastus ajab välja kõik hirmu.
See salm räägib osadusest.
Tee ei oma tähtsust, kui sellel pole sihtpunkti.
Queen Elizabethi tee ei oma tähtsust,
kui see ei juhata sind Niagara joa juurde.
Peab olema lõplik sihtpunkt.
Jeesus on tee, aga Isa on lõplik sihtpunkt.
Jeesuse lõpetatud töö ristil viib meid Isa juurde.
Kuhu Jeesus tahab selle jutuga jõuda?
"Kui te oleksite tundnud mind, siis te tunneksite ka mu Isa."
Oodake.
9. salmi teine pool: "Kes on näinud mind, see on näinud Isa."
Selle teoloogia järgselt, mida õppisin piiblikoolis,
Jumal oli vihane Isa.
Tema hukkamõist langeb meie peale ja meid visatakse tulle.
Ta tahab sind ära hävitada.
Armastav Jeesus kaitseb sind selle vihase Isa eest.
Seda teoloogiat uskusin 15 aastat.
Kui paljud teised on kuulnud sellise teoloogia kohta?
Vihane Jumal, kelle eest meid kaitseb armastav Jeesus.
Aga Jeesus ütles: "Kui te olete näinud mind, olete näinud Isa."
Heebrealastele 1:3 kohaselt Jeesus on Jumala olemuse kuju.
Koloslastele 1:15: "Tema on nähtamatu Jumala kuju."
Kuidas saab Isa olla selline...
...kui Jeesus on selline?
Religioon on meile seda õpetanud.
Vihane Isa, armastav Jeesus.
Heebrealastele 1:3 kohaselt Jeesus on Jumala olemuse kuju.
Tahan, et alustate uut lehekülge oma märkmikutes.
Kirjutage pealkirjaks: Isa iseloom.
Jeesus kirjeldas oma iseloomu. Ta rääkis Püha Vaimu iseloomust.
Ta rääkis sellest, kes Ta Isa on.
Ta nimetas ennast maa soolaks.
Aga Matteuse 11:29 Ta ütleb:
"Mina olen tasane ja südamelt alandlik."
Meil on tasane ja südamelt alandlik Jeesus ning
kuri ja vihane Isa.
Meil on tekkinud valearusaam.
Sest Jeesus ütles: "Kui te olete näinud mind, olete näinud Isa."
Kui Jeesus on tasane ja alandlik ning Ta on Jumala olemuse kuju,
nähtamatu Jumala kuju, siis mida te kirjutate Isa iseloomu alla?
Tasane ja alandlik.
Isa Jumalal on tasane ja alandlik süda.
Kuidas kellelgi saab olla osadus sellise isikuga?
Ma kasvasin sellise mehega üles. Meil polnud osadust kuni
olin 38-aastane ja juhtisin oma isa Jumala juurde.
Aga ma tegin kõik selleks, et hoiduda eemale
karistusest ja valust.
Jeesusega on lihtne osaduses olla.
8. salmis Filippuse sõnad panid mind imestama.
Jh 14:8 Filippus ütles Jeesusele: "Issand, näita meile Isa,
ja me jääme rahule!"
Mis sellel mehel viga on? Mis sul viga on?
Kujuta ette, 3 ja pool aastat oled käinud koos Jeesusega.
Nägid Jeesust vee peal kõndimas, kas sellest piisas?
Äkki see, kuidas Jeesus surnu üles äratas, oli piisav?
Jeesus tegi terveks pidalitõbise mehe, võib-olla sellest piisas?
Või see, kuidas ta tervendas pimedad, kurdid, jalutud...
100 raamatut ei suudaks ära mahutada kõiki imetegusid,
mida Jeesus tegi. Sina nägid neid kõiki.
Nägid, kuidas ta oma sõnaga vaigistas tormi merel.
See oleks minu jaoks piisav tõestus, et Ta oli tõeline mees!
Olen proovinud seda tuhandeid kordi ja ebaõnnestunud.
Kui see tuli Jeesusel välja, mulle aitab sellest.
Aga Filippus ütleb: "Tore on olnud koos sinuga, Jeesus.
Olen nautinud neid 3,5 aastat. Aga sellest tõesti ei piisa.
Tegelikult olen veetnud sinuga nii palju aega,
sest tahan leida su Isa.
Oled teinud kõiki neid imetegusid, aga näita mulle lihtsalt Isa,
siis ma jään rahule."
"Näita mulle Isa, siis ma jään rahule."
Kirik on keskendunud ainult Jeesusele.
Selles pole midagi valet, et oleme keskendunud
Jeesusele ja Pühale Vaimule.
Lihtsalt ei taha liiga lähedaseks saada selle mehega...
Ma ei süüdista teid.
Oleme jätnud Isa sellest suhtest välja.
Jeesus suri, et taastada armastussuhe meie ja Isa vahel.
See, et sa elad, tundes hirmu Jumala ees,
ei ole see, mille pärast Jeesus suri.
Ta tahab, et sul oleks sügav armastussuhe Isaga.
Jeesus oli selline, nagu ta oli, tänu tema Isale.
Mitte lihtsalt sellepärast, et ta oli Jumala Poeg.
Ta polnud see, kes ta oli, sest ta oli Jumal,
vaid sellepärast, milline Isa tal oli.
Sina oled selline, nagu sa oled, tänu oma isale.
Milline isa sul on?
Millisena su lapsed sind näevad?
Või kas su isa on selline...
Ja su lapsed näevad sind sellisena...
Osadus Jumalaga, osadus perega, see kõik saab alguse sellest,
milline on sinu pilt Jumalast.
Kui su Jumal on tekitanud sinus hirmu, ebakindlust,
hirmu armastuse vastuvõtmise ja edasiandmise ees,
siis sa vajad uut Jumalat.
Vajad Teda, keda Jeesus esindas.
Jätkame Johannese 14:10:
"Kas sa ei usu, et mina olen Isas ja Isa on minus?
Neid sõnu, mida ma teile ütlen, ei räägi ma iseenesest..."
Salmi 24 teine pool: "Ja sõna, mida te kuulete,
ei ole minu, vaid Isa sõna."
Kuri Isa ja armastav Jeesus? Kuulake Jeesuse sõnu!
Enne kui Jeesus rääkis ühtki sõna, ta sai need Isa käest.
Johannese 5:19 Jeesus ütleb: "Tõesti, tõesti, ma ütlen teile,
Poeg ei saa midagi teha iseenesest, ta teeb vaid seda,
mida näeb tegevat Isa, sest mida iganes Isa teeb, seda teeb ka Poeg."
Johannese 8:28 Jeesus ütles:
"Ma ei tee midagi iseensest, vaid räägin nõnda,
nagu Isa mind on õpetanud."
Salm 38: "Mina räägin, mida ma olen näinud oma Isa juures..."
Enne kui Jeesus midagi õpetas, kes rääkis kõigepealt?
Isa.
Johannese 14:10: "Isa, kes asub minus, teeb oma tegusid."
Kust olid pärit need imeteod, mida Jeesus tegi?
Poeg teeb ainult seda, mida ta on näinud Isa tegemas.
Mida iganes Isa teeb, seda teeb ka Poeg.
Ja ikka me näeme vihast Isa ja armastavat Jeesust.
Kusagil oleme astunud vale sisse.
Jeesuse enda sõnul, kõiki imetegusid, mida ta tegi, tegi kõigepealt Isa.
Kõik sõnad, mida Jeesus rääkis, rääkis kõigepealt Isa.
Uurime mõningaid tema tegusid.
Jeesus toitis rahvahulki.
Tuhanded inimesed kogunesid Jeesuse ümber mäenõlval
ja neil oli millestki puudus.
Jeesus oli rohkem motiveeritud vajadusest kui seadusest.
Mitte reeglitest, seadusest, distsipliinist.
Ta näeb, et inimesed on näljas, võtab paar leivapätsi ja kalakest
ning kogu rahvas saab toidetud.
Kas rahvahulgas oli paganaid? Jah.
Kas moraalitud inimesed ja abielurikkujad järgisid Jeesust?
Me teame seda.
Vargad ja maksukogujad järgnesid talle.
Kas need inimesed väärisid midagi oma tegude põhjal?
Ometi täitis Jeesus kõigi nende vajadused.
Kas ta eraldas õiged patustest?
Ei, ta tuli patuste pärast.
Ega terved ei vaja arsti. Jeesus tuli nende pärast, kes olid puuduses.
Pidage meeles, ta tegi ainult seda, mida ta oli näinud Isa tegemas.
Jeesus ütles, et tema Isa valitseb nii õigete kui patuste üle.
Me oleme läbinud sellise filosoofia ja religiooni,
et kui mu palveelu on korras, loen Sõna ja maksan kümnist,
mu elu on korras ja ma paastun, siis Jumal õnnistab mind.
Äkitselt oleme loonud teooria, et peame kõik asjad oma
eludes korda saama, et Jumal õnnistaks meid.
Siis meil on rohkem usku iseendasse, kui Isasse, kes tahab õnnistada
meid sellistena, nagu me oleme, mitte sellistena, nagu peaksime olema.
Käisin oma pojaga golfi mängimas. Ta oli viimased 5 aastat
mässanud mu vastu.
Ta kolis 19-aastaselt kodust välja 400 miili kaugusele Floridasse,
kus minu isa elas.
Käin teda sellegipoolest vahetevahel külastamas.
Mu isa ja poeg armastavad golfi mängida.
Läksime golfirajale ja mind väga ei huvitanud.
Olen õppinud, et kui hakkan mängu vastu huvi tundma, saan pahaseks.
Mu isa võttis oma uue draiveri välja, keegi oli talle selle kinkinud.
Ta andis selle mulle proovimiseks.
Pall lendas otse ja kaugemale kui kunagi varem.
Isa küsis, kas tahan draiverit endale saada. Muidugi tahtsin.
Ma ju väärisin seda.
Olin oma isa ees vabandanud, juhtinud ta Issanda juurde,
olime taastanud oma suhte. Olen nüüd hea poeg ja
sellepärast väärin kõike, mida mu isa tahab mulle anda.
Mu pojale väga meeldib golf.
Tema jaoks pole midagi paremat, kui mulle pähe tegemine.
Teismelised poisid lihtsalt tahavad oma isasid võita.
Aga mul läheb mängus palju paremini kui temal
ja ta ei suuda seda taluda.
Ta mängib golfi iga päev, mina kord kuus, ega tunne selle vastu mingit huvi.
Ma lihtsalt teen talle pähe ja ta on endast väljas.
Mul on uus golfikeppide komplekt, mille mu naine kinkis jõuludeks.
Terve elu olin mänginud oma isa vanade keppidega.
Mu pojal olid golfikepid, mis ta oli saanud minult
ja mina omakorda oma isalt.
Ta ütles: Sa võidad mind tänu nendele golfikeppidele,
kui mul oleksid need kepid, mängiksin palju paremini.
Mul oli sellest nurinast kõrini, peatasin golfiauto,
võtsin oma golfikepid ja andsin temale.
Siis võtsin oma vanad kepid tagasi endale.
Ütlesin: Palun, mu poeg, need on nüüd sinu.
Isa, sa ootasid aastaid, et neid saada!
Need maksavad 1000 dollarit ja sa annad need mulle?
Poeg, need on nüüd sinu. Tahan, et sul oleks rohkem.
Tahan, et oled õnnistatud.
Kui sa tahad saada golfimängijaks ja nendest keppidest on sulle kasu,
need on sinu.
Siis mulle meenus see draiver, mille mu isa mulle andis,
võtsin selle tagasi endale.
Minu igatsust oma poega õnnistada ei mõjuta see, et ta on mässanud
mu vastu viimased 5 aastat.
Tema unistus on saada professionaalseks golfimängijaks.
Kui miski aitab mul tema vajadust täita...
Tema vajaduste täitmist ei mõjuta tema käitumine.
Kui palju rohkem teeb seda Isa, kes on täiuslik armastus.
Tema täidab mu vajadused, sest Ta on armastav Isa.
Ta tahab täita meie vajadusi seal, kus me parasjagu oleme.
Jumal tahab meid õnnistada ja täita me vajadusi.
Ta tahab anda sulle seda, mis Tal on, mitte seda, mida sa väärid.
Elasin vaesuses alates sellest, kui jätsin mere seljataha
kuni hetkeni, mil sain ilmutuse Isa armastusest.
Sest mul oli rohkem usku asjadesse, mida pidin tegema,
et Jumal saaks mind õnnistada, kui usku armastavasse Isasse,
kes tahab täita kõik mu vajadused oma rikkust mööda.
Ma ei pea palvetama piisavalt, paastuma piisavalt,
kohtlema oma naist ja lapsi õigesti, võitma inimesi Issandale.
15 aastat ma tegin kõiki neid asju ja imestasin,
miks Jumal mind ei õnnistanud.
Täna usun teise Isasse.
Peate Isa iseloomu alla kirjutama "lahkus".
Lahkus, mis lähtub Tema igatsusest sind õnnistada,
mitte anda sulle seda, mida sa väärid.
Kui Jeesus toitis kõiki neid inimesi, ta ei toitnud ainult neid,
kes seda väärisid.
Ta toitis ka neid, kes seda ei väärinud.
Isa annab golfikepid sellele, kes neid ei vääri.
Täpselt samamoodi, nagu mu isa andis draiveri sellele, kes seda vääris.
Selline on meie Isa.
Religioon on loonud valemi, kus kõik peab olema õigesti.
Johannese 8. peatükis variserid tõid abielurikkujast naise
Jeesuse juurde.
"Moosese seaduse järgi peame selle naise kividega surnuks viskama.
Mida sina ütled, Jeesus?"
Ta ei vastanud kohe.
Kui mu naine palub mul lapsi distsiplineerida,
ma ei pea seda tegema, enne kui olen võtnud aega,
et küsida: Isa, kuidas sina käituksid?
Sest kui mina teen seda mõtlemata, teen inimestele haiget.
Käitun nii, nagu mu maapealne isa käitus.
Selles olukorras Jeesus põlvitas, kirjutas midagi liiva sisse ja ütles:
See, kes teist on patuta, visaku esimene kivi.
Kui kõik olid lahkunud, ta küsis naiselt: Kus on su süüdistajad?
Kedagi ei olnud ja Jeesus ütles: Ega minagi mõista sind surma.
Kust Jeesus võttis need sõnad?
Enne kui Jeesus midagi rääkis, Isa rääkis kõigepealt.
Johannese 5:22: "Isa ei mõista kellegi üle kohut."
Peale 11. septembrit olen kuulnud inimesi rääkimas,
kuidas see sündmus oli Jumala kohtumõistmine.
Mul on sellega raskuseid.
Võiksin võrrelda seda 5-aastase sõnakuulmatu poisiga.
Sul on naaber, kellel on Pit Bull terrierid.
Ta söödab neile püssirohtu, et nad oleksid veelgi kurjemad.
See 5-aastane poeg ei kuula su sõna ja selleks,
et näidata talle, kes on boss, viskad ta naabrite aeda.
Kas keegi teist distsiplineerib oma lapsi sedasi?
Ärge igaksjuhuks vastake.
Kui me ütleme, et Jumala kohtumõistmine on kätte jõudnud...
Olen nõus, et neid, keda Isa armastab, neid ta kutsub korrale.
Aga kohtumõistmisega ma pole nõus.
Vaatame veel Johannese 5:22.
Need on Jeesuse enda sõnad: "Isa ei mõista kellegi üle kohut,
vaid on andnud kohtumõistmise täiesti Poja kätte."
Kohe kui sa kukud läbi oma kristlikus elus,
esindad Isa armastust valesti oma perekonnale,
mis on su esimene mõte?
Püha Jumal, kui patune ma olen!
Kõik teised ütlevad, et see oli kellegi teise süü.
Kurat pani mind seda tegema!
Isegi meie läbikukkumiste keskel Isa ei mõista kohut,
vaid kogu kohtumõistmine on antud üle Pojale.
Jh 5:24: "Tõesti, tõesti, ma ütlen teile, kes kuuleb
minu sõna ja usub teda, kes minu on saatnud,
sellel on igavene elu, ning ta ei lähe kohtu alla,
vaid on läinud surmast ellu."
Pühaduse piiblikoolis nad ei käskinud mind panema magnetit
külmkapi uksele sõnumiga: "Isa ei mõista kohut kellegi üle."
Meile anti magnetid sõnadega "astu õiges või vales suunas".
Kas kujutate ette kirikut sildiga: Isa ei mõista kohut.
Johannese 3:17: "Jumal ei ole ju läkitanud oma Poega maailma,
et ta kohut mõistaks maailma üle, vaid et maailm tema läbi päästetaks."
Selle üle, kes usub Jeesusesse, ei mõisteta kohut.
Ta ei mõista sind hukka, kui kukud läbi.
Ta ei süüdista sind.
See on kellegi teise töö.
Vaatame Johannese 12:47, Jeesuse sõnad jällegi:
"Ja kes iganes mu sõnu kuuleb ega pea neist kinni..."
Kas keegi tundis ennast ära?
...saadan tule taevast alla ja põletan teid kõiki maatasa?
Ei. Jüngrid tahtsid, et ta teeks seda.
Aga ta ütleb: "Ja kes iganes mu sõnu kuuleb ega pea neist kinni,
selle üle ei mõista mina kohut, sest ma ei ole tulnud maailma üle
kohut mõistma, vaid maailma päästma."
Salm 48: "Kes lükkab minu kõrvale ega võta vastu mu kõnet,
sellel on juba kohtumõistja. Sõna, mis ma olen rääkinud,
see mõistab tema üle kohut viimsel päeval."
Kas see päev on kätte jõudnud? Ei.
Heebrealastele 9:27: "Ja otsekui inimestele on seatud üks kord surra,
pärast seda on aga kohus."
Aga kui sinu pilt Jumalast on see, kui sa kukud läbi,
sul ei saa olla osadust.
Kui su pilt Jumalast on selline,
su suhted on samasugused.
Need põhinevad teiste välisel sooritamisel.
Tingimusteta armastus ei sõltu selle vastuvõtjast vaid andjast.
Kui sinu tingimusteta armastus tuleb sellise isiku käest,
siis sinu armastus teiste vastu on tingitud nende õigetest tegudest.
Poeg, sa said pallile pihta? Ma armastan sind,
lähme linna pidutsema!
Aga kui sa lööd pallist mööda, suhtumine on teine.
Kas sa ei suuda midagi õigesti teha?
Olen teinud erinevaid uurimusi kristlaste hulgas.
80% kristlastest mõtlevad negatiivselt.
Me oleme täis süüdistavaid, hukkamõistvaid mõtteid,
sest meil on vale pilt Jumalast.
Vajame uut Jumalat.
Sellist, kes kogu aeg sirutub välja, et taastada oma armastussuhet meiega.
Jeesus käskis tormil laabuda. Ta tegi seda, mida oli näinud Isa tegemas.
Johannese 16. peatükk.
Räägime selle kirjakoha kontekstist.
Kui palju on neid, keda mõni teine kristlane pole kunagi solvanud?
Olgu, oleme õiges kohas.
Kas olete mõelnud, kuidas kristlased ütlevad ja teevad mõningaid asju?
Kas olete imestanud, kuidas nad võivad olla nii õelad?
Leiate vastuse nendest salmidest.
Jh 16:2: "Nad heidavad teid kogudusest välja. Jah, tuleb tund, mil igaüks,
kes teid tapab, arvab end Jumalale teenet osutavat."
Seda oleme näinud peale 11. septembri sündmuseid.
Kui tihti need inimesed, kes meile kirikus haiget teevad,
kasutavad religioosseid väljendeid, et õigustada oma tegusid.
Miks nad teevad neid asju?
3. salm: "Ja seda nad teevad, sest nad ei ole ära tundnud ei Isa ega mind."
Kui sa ei tunne Isa, sul pole ka õiget pilti Jeesusest.
Et sul võiks olla õige suhe peigmehega,
sul peab olema õige suhe Isaga.
Sul peab olema õige armastus- ja osadussuhe.
Jh 16:23: "Ja sel päeval..."
See tähendab raskustes, tagakiusamises, ahastuses.
Kas keegi tundis ennast ära?
Jeesus ütles: "Ja sel päeval ei küsi te minult enam midagi.
Tõesti, tõesti, ma ütlen teile, mida te iganes palute Isalt,
seda ta annab teile minu nimel."
Jeesus ütles, et me läheksime Isa juurde.
Mida me teeme kirikutes kriisiolukordades?
Jeesus!
Ma ei püüa Jeesuse tähtsust vähendada,
Tema on meie tee Isa juurde.
Tema lõpetatud töö ristil andis meile vaba juurdepääsu,
et võiksime läheneda Jumala troonile julgusega.
Ainult läbi Jeesuse püha vere me saame Talle läheneda.
Aga kui me jääme ainult Jeesuse juurde, jääme ilma sellest, mille eest Jeesus suri.
Õppisime, et iga inimese suurim vajadus on omada kohta Isa südames.
Aga kui paljud tahavad kohta sellise Isa südames?
Sellepärast jääme Jeesuse juurde ja ei lähe kunagi sinna,
kus saame heita kõik oma mured Isa peale.
Saame teha seda ainult armastava Isa juures.
Jeesus ütles abielurikkujast naisele, et ta ei mõista teda süüdi.
Peate kirjutama Isa iseloomu alla: Ta ei mõista süüdi.
Kirjuta Isa iseloomu alla: Ta ei mõista mind kunagi hukka.
Kirjuta sinna: Ta armastab mind sellisena, nagu ma olen,
mitte sellena, kes ma peaksin olema.
Kirjuta sinna: Ta armastab mind sellisena, nagu ma olen,
mitte sellisena, nagu teised tahaksid, et ma oleksin.
Selline on Isa iseloom.
Jeesus tahab, et nende tormide ajal, mis meil elus on,
me jääksime rahulikuks.
Raskustes ja kriisiolukordades tule Isa juurde.
Kui keegi peksab mu nooremat poega väljas,
ta ei jookse tuppa oma vanema venna juurde abi paluma,
sest üldjuhul see, kes teda peksab, ongi ta vanem vend.
Ta jookseb isa juurde.
Raskustes Jeesus ütleb:
"Ma tulin Isa juurest ja läksin tagasi sinna, kust tulin.
Ma valmistan sulle aseme, et võiksid olla seal, kus mina olen."
Sa võid kõik oma mured tema peale heita,
sest ta hoolib sinust.
Tunned end nii armastatuna, et sa ei hooli enam sellest,
mida inimesed tööl, kirikus, perekonnas ütlevad.
See on nagu hane selga vesi, sest sa tead,
et su aktsepteerimine tuleneb sellest, mida Jumal su kohta arvab.
Kui teised valavad su peale mürki, nad ei tunne Isa.
Nad tunnevad ainult seda isa.
Kas tunned end pigem orjana, kes püüab isandale meeldida,
või kas tunned ennast pojana, kes puhkab Isa armastuses?
See määrab ära, milline pilt Jumalast sul on.
Jeesus jätkab Jh 16:24: "Tänini ei ole te midagi palunud minu nimel.
Paluge, ja te saate, et teie rõõm oleks täielik!"
Salm 25: "Seda ma olen rääkinud teile võrdumites. Tuleb tund,
mil ma ei räägi teile enam võrdumites, vaid kuulutan teile Isast avalikult."
See aeg jõudis kätte, need kaks viimast tundi jüngritega.
Johannese 14.-17. peatükkides ta rääkis Isast 51 korda.
Ma suren ja lähen oma Isa juurde. Te peate Teda tundma õppima.
Jeesuse esimene ilmutus Isast on Johannese 3:16.
Mu Isa armastab maailma.
Mu Isa armastab, Ta armastab, Ta armastab.
Isa iseloomu alla peate kirjutama "armastav".
Ta andestas abielurikkujast naisele, Ta on andestav.
Kirjutage Isa iseloomu alla: Ta vaigistab tormid mu elus.
Ta hoolib igast mu vajadusest.
Kõik, mida näete Jeesuses, leidub ka Isa iseloomus.
Jeesus oli kaastundlik. Kirjuta see Isa iseloomule juurde.
Empaatia, see, et talle läksid korda inimeste vajadused.
Kirjuta Isa iseloomu alla: Ta tunneb kaasa mu valule.
Selline on Isa.
Vajad uut pilti Jumalast.
Jeesus läks pidalitõbiste juurde ja puudutas neid.
"Ma teen ainult seda, mida olen näinud Isa tegemas."
Kui pidalitõbised käisid tänavatel, keegi ei tohtinud neile läheneda.
Nad kõndisid mööda tänavaid ja pidid seaduse järgi hüüdma:
"Ebapuhas! Ebapuhas!"
Keegi ei tohtinud neid puudutada, aga mida Jeesus tegi?
Ta rikkus religiooni seadust, et täita kellegi vajadus.
Esimese asjana ta puudutas pidalitõbist meest.
See oli tema elu suurim vajadus, hooliv puudutus.
Siis ta tervendas tema.
"Teen ainult seda, mida olen näinud Isa tegemas."
Kadunud poja loos poeg oli ebapuhas ja juudi seaduse kohaselt
ta pidi läbima 7-päevase puhastusperioodi enne kojutulekut.
Aga ta isa jooksis majast välja pojaga kohtuma ja kallistas teda.
Heebrealastele 2:11 kohaselt Jeesus ei häbene meid.
Heebrealastele 11:16 kohaselt Jumalal ei ole häbi lasta ennast
hüüda meie Jumalaks.
Ta ei tunne häbi sellepärast, mida sa oled teinud või kus oled olnud.
Keegi pole nii ebapuhas, et Ta ei saaks teda puudutada.
Ükskõik kui paljudele sa oled haiget teinud või
kui palju kordi sa oled läbi kukkunud, teinud pattu Jumala, iseenda
ja teiste vastu, Isa jookseb su poole avatud kätega.
Kas sinu pilt Jumalast on selline?
Kas mõistate, kui lihtne on osadus Jumalaga?
Ükskõik kui mitmeid kordi ma täna läbi kukun, Ta ei jäta mind.
Luuka 15:31: "Poeg, sina oled alati minu juures, ja kõik,
mis on minu, on sinu oma."
Alati tähendab alati.
Heebrealastele 13:5 "Ma ei hülga sind ega jäta sind maha!"
Aga kui meie pilt Jumalast on selline, ta on iga hetk valmis lahkuma.
Aga kui meie pilt Jumalast on selline, ta ei lahku kunagi kodust.
Ta ei hülga sind ega jäta sind maha.
Vaatame veel edasi.
Loen teile ette mõned kirjakohad.
Johannese 14:28: "...ma lähen Isa juurde, sest Isa on suurem kui mina."
Teine tõlge ütleb: "Taevas on keegi, kes on suurem."
Matteuse 18:4 "Kes nüüd iseennast alandab selle lapse taoliseks,
see on suurim taevariigis."
Matteuse 23:11: "Aga suurim teie seast olgu teie teenija!"
Taevas on keegi, kes on suurem kui mina.
Suurim teie seast olgu teie teenija.
Mt 23:12: "Kes ennast ise ülendab, seda alandatakse,
ja kes ennast ise alandab, seda ülendatakse."
Matteuse 20:26-28: "Kes iganes teie seas tahab saada suureks,
olgu teie teenija, ja kes iganes teie seas tahab olla esimene,
olgu teie sulane, nii nagu Inimese Poeg ei ole tulnud,
et lasta ennast teenida, vaid et ise teenida ja anda
oma elu lunaks paljude eest!"
Jeesus tuli selleks, et teisi teenida ja ta ainult tegi seda,
mida oli näinud Isa tegemas.
Mida iganes Isa teeb, seda teeb ka poeg.
Suurim taevariigis on kõigi teenija. Kas saate sellest aru?
Isa iseloomu alla kirjutage "teenija Isa".
Kui Jeesus võttis teenija ameti ja tema on nähtamatu Jumala kuju,
siis kes on Isa? Teenija.
Mida ta veel ütles?
Johannese 13:1 "Tema, kes oli armastanud omi selles maailmas,
armastas neid lõpuni."
Teine tõlge ütleb, et ta väljendas oma armastuse kogu täiust.
Paneme nüüd kõik need asjad kokku.
Taevas on keegi minust suurem. Kõige suurem on see,
kes alandab ennast lapse sarnaseks.
Taevas kõige suurem on teiste teenija.
Jeesus väljendas oma armastuse kogu täiust jüngrite vastu.
Mida ta selleks tegi järgnevate salmide ajal?
Ta võttis ära oma kuue, põlvitas maha ja pesi oma jüngrite jalgu.
See oli maja kõige alamate orjade töö,
aga nendes majades, kus polnud orjasid, seda tööd tegid
kõige nooremad lapsed.
See polnud ainult külaliste austamiseks.
Tänapäeva transpordisüsteem reostab meie hingamisteid.
Selle aja transpordisüsteem reostas ka inimesi.
Kõik need eeslid ja kaamlid, kes kõndisid tänavatel,
inimesed pidid kõigest sellest läbi kõndima.
Teate, kui raske on porise ilmaga jõuda autost kontorisse,
püüdes mitte kõike poriseks teha.
Seda on väga raske teha.
Nüüd kujutage ette, kuidas see oli jüngrite ajal.
Lähed läbi küla, et oma naabritele külla minna.
Püüad kõigest väest mitte millegi sisse astuda,
aga eeslid ja kaamlid on igalpool.
Siis jõuad naabrite juurde.
Esimese asjana maja isand saadab oma noorima poja või tütre
või orja sulle ukse peale vastu, et pesta mustus su jalgadelt ära.
See on nii sinu kui ka tema maja austamiseks.
Mida Jeesus tegi?
Keegi ei tulnud viimasele õhtusöögile, et pesta üksteise jalgu.
Jeesus tuli ja põlvitas jüngrite ette, väljendades kogu oma armastuse täiust.
Ühel päeval mõtlesin, kuidas jüngrid käisid temaga 3,5 aastat
ja ta ei väljendanud neile oma armastuse kogu täiust.
Mis selles hetkes nii erilist oli?
Armastuse kogu täius tuleb esile läbi teenimise.
Iha definitsioon on täita iseenda vajadusi teiste arvelt.
Armastuse definitsioon on täita teiste vajadusi iseenda arvelt.
Jeesus väljendas oma armastuse täiust, pestes ja puhastades ning
võttes teenija ameti.
Ma teen ainult seda, mida olen näinud Isa tegemas.
Teod, mida teen, ei ole minust vaid Isast.
Poeg ei tee midagi lähtudest iseendast,
vaid mida iganes Isa teeb, seda teeb ka poeg.
Kas saate sellest aru?
Taevas on keegi minust suurem. Suurim on kõigi teiste teenija.
Suurim alandab ennast lapse sarnaseks.
Kui Jeesus põlvitas, et pesta oma jüngrite jalgu,
see paneb mind uskuma, et kui mu elu lõppeb ja
ma sisenen Isa majja, Isa tuleb mulle ukse peale vastu.
Ta ütleb mulle: "Jack, mu armas poeg!
Elu on sulle mõningaid karme lööke andnud."
Sa võid andestada ja lasta lahti oma kibedusest,
kõndida eemale asjadest, mis on sulle haiget teinud,
aga see jätab ikkagi sinusse jälje.
Isa tuleb mulle ukse peale vastu ja põlvitab mu jalge ette.
Jeesus tegi ainult seda, mida ta oli näinud Isa tegemas.
Isa peseb ära kõik maailma mured.
Ilmutuse 21 ütleb, et ta pühib ära iga pisara.
Mõtlesin, miks Jeesus nuttis.
Arvasin, et kui ma sisenen taevasse, hõiskan ja tantsin rõõmust.
Aga enne seda Isa tuleb mulle ukse peale vastu...
Kui see ilmutus jõudis minuni, sain aru, et ma pole väljendanud
kogu oma armastuse täiust oma laste vastu.
Sest nii kaua kui ma püüan nendest üle olla,
olen meie maja isand ja kapten.
Aga sa ei saa kedagi täielikult armastada enne,
kui oled täitnud mõne tema vajaduse iseenda arvelt.
Istusin maha oma lastega ja pesin nende kõigi jalgu.
Nad kõik nutsid, kui ma pesin maha kõik valu ja jäljed,
mida olin põhjustanud nende aastate jooksul,
kui ma ei osanud armastada.
Kuivatasin pisaraid oma tütre ja poja põskedelt.
Siis ma sain aru, et selline on teenija Isa.
Ta on Isa, kes on valmis panema maha oma elu ja alandama end,
sest suurim taevariigis on teiste teenija.
Ühel päeval toimub taevas pulmapidu.
Kas olete mõelnud, kes seal teenib?
Mitte sina.
Sina oled pruut, kes istub kogu hiilguses Isa kõrval.
Suurim taevariigis on teiste teenija.
Paljud meist on tundnud ennast Isa majas pigem sulastena,
kui poegade ja tütardena.
Me pole ära tundnud Isa iseloomu.
Enne selle ilmutuse saamist mu tütar oli mässumeelne 14-aastane
ja ma viisin ta laupäeval rulluisutama sõpradega.
Ta ei tahtnud, et teised näeksid teda minuga koos.
Kõigi mu sõprade vanemad toovad oma lapsed lihtsalt ära!
Ma ei jäta oma 14-aastast tütart, kes näeb välja 18-aastane, üksi siia!
Ma ei taha, et nad sind näeksid!
Jätsin ta sinna, sõitsin ümber kvartali ja tulin tagasi.
Kasvasin üles rulluiskudel, seega laenutasin omale uisud
ja läksin platsile uisutama.
Olin nii, nagu ma ei tunneks oma tütart.
Uisutasin pimedasse nurka ja jälgisin oma tütart.
Siis läksid tuled kustu ja kuulutati, et järgmine ring on ainult paaridele.
Paarid kogunesid platsile.
Jälgisin oma tütart. Üks poiss tuli ta juurde ja ta saatis ta minema.
Ta saatis ka järgmise poisi minema ning hakkas kedagi otsima.
Mõtlesin, keda ta küll otsib.
Lõpuks ta hakkab minu poole uisutama ja mu süda hakkab kiiremini lööma.
Ta on minust mõne meetri kaugusel ja ulatab mulle käe.
Mu esimene mõte oli, et ta tahab mu käest raha.
Aga seekord mitte.
Ta ütles: "Issi, kas sa uisutaksid minuga?"
Ma ei suutnud seda uskuda. Ulatasin talle oma käe ja
hakkasime koos uisutama.
Ma suutsin ainult nutta.
Pisarad voolasid mööda mu põskesid.
Pool tundi tagasi ta ei tahtnud, et keegi mind näeks.
Sel hetkel, kui ta palus, et uisutaksin koos temaga,
ma ei mäletanud enam ta patte.
Kõik, mida suutsin mõelda, oli see päev, kui ta sündis.
Esimene kord, kui ma hoidsin teda oma süles.
Olin värske kristlane, tõstsin ta Jumala ette ja ütlesin: "Aitäh, Jumal."
Tol päeval mu väiksest tütrest sai minu rõõmus mõte.
14 aastat valu ja hülgamist...
Seal uisuplatsil sain aru, et hoolimata kõigest
sellest valust, mis meie suhtes oli, ta oli ikka veel minu rõõmus mõte.
See üks hetk, kui ta tahtis olla koos minuga ja
ma ei mäletanud enam eelnevat 14 aastat või seda,
mis juhtus pool tundi tagasi.
Kõik mu mõtted tema kohta olid täis head.
Jeremija 29:11
"Sest mina tunnen mõtteid, mis ma teie pärast mõlgutan,
need on rahu, aga mitte õnnetuse mõtted."
Kapten Konks hoidis Peeter Paani lapsi vangis.
Peeter Paan ei suutnud oma lapsi päästma minna,
enne kui ta tuletas meelde, mis oli ta rõõmus mõte.
Tinker Bell viis ta tema lapsepõlve koju.
Ta aitas tal meelde tuletada mälestusi,
mis olid maailma murede keskel ära kadunud.
Järsku ta mäletas, kuidas ta oli olnud hüljatud väike poiss.
Peeter Paan mäletas, mis ta rõõmus mõte oli.
Ta tahtis üles kasvada ja saada issiks.
Iga kord, kui Peeter Paan mõtles sellest,
kuidas ta tahtis olla issi, kes armastab oma tütart ja poega,
ta hakkas lendama.
Ta lendas päästma oma lapsed Kapten Konksu käest.
Sina oled Isa Jumala rõõmus mõte.
Kõik Ta mõtted sinu vastu on täis head mitte kurja.
Tema jaoks on võimatu mõelda negatiivselt sinu kohta,
sest 1 Kr 13:5: "Armastus ei jäta meelde paha."
Jumal on valgus ja Temas ei ole mingit pimedust.
Ta ei saa mõelda ühtki pimedat, hukkamõistvat mõtet sinu kohta,
sest Isa ei mõista kellegi üle kohut.
Sa oled Tema rõõmus mõte. Kui sa usud, et oled Tema
rõõmus mõte, hakkad seda tundma.
Kui sa hakkad tundma, et oled täielikult armastatud Jumala poolt
ja Ta armastab sind sellisena, nagu sa oled,
mitte sellisena, nagu teised tahaksid, et sa oleksid,
siis tead, mis juhtub?
Su lapsemeelsus saab taastatud.
Sa leiad ühenduse oma lapsepõlvega, asjadega, mis röövisid sult
armastuse ja osaduse.
Siis sa saad hakata uskuma, et sa oled Isa rõõmus mõte,
saad lennata ja päästa oma lapsed Kapten Konksu käest.
Paljude meie lapsed on selle maailma vangis ja
me imestame, miks me ei saa neid ära päästa.
Pead olema võimeline lendama.
Su lapsemeelne süütus peab saama taastatud.
Pead teadma, et Isa armastab sind sellisena, nagu sa oled,
mitte sellisena, nagu peaksid olema.
Inimesed saadavad mulle palju tagasisidet.
Mõned ütlevad, et ma annan inimestele loa pattu teha, öeldes,
et Jumal on nii andestav ja armastav.
Ma vastan neile: Ma ei teadnud, et inimestel on vaja luba pattu teha.
Kui sa ei tunne end armastatuna, sa hakkad otsima armastust
valedest kohtadest.
Teised ütlevad mulle, et ma teen Jumalast liiga rahuliku ja
võtan inimestelt ära kartuse ja austuse Jumala ees.
Esitan teile küsimuse: Millist Jumalat austate rohkem?
Kas seda Jumalat...
või seda Jumalat?
Millise Jumala moodi su lapsed tahavad, et sa oled?
Kas selle moodi...
...või selle moodi?
Millise Isa kodus sa tahad veeta kogu oma igaviku?
Kas selle juures...
...või selle juures?
Milline Isa paneb sind armastama, milline vihkama?
Milline Isa vabastab sind läbi armastuse, kus pole hirmu?
Milline Isa kasvatab läbikukkumise ja hülgamise hirmu su elus?
Tundsin ainult seda teist Jumalat. 15 aastat jutlustasin temast,
aga mu lapsed ei tahtnud kuulda minu Jumalast.
Nad hakkasid otsima uut Jumalat ja see peaaegu hävitas nad.
Siis ma leidsin oma rõõmsa mõtte.
Isa armastab mind sellisena, nagu ma olen,
mitte sellisena, nagu peaksin olema.
Kui sellest sai mu rõõmus mõte, mu lastest sai mu rõõmus mõte,
mitte mu teenistus.
Sest ainus asi, mis 15 aasta jooksul tõi naeratuse mu näole, oli teenistus.
Nüüd ma ei vaja teenistust.
Mu naine ja lapsed toovad naeratuse mu näole.
Millise Jumala moodi sa tahad olla?
Millist Jumalat su abikaasa tahab, et sa esindad?
Milline Jumal patustele inimestele meeldiks rohkem?
Halvad inimesed tahtsid olla koos Jeesusega,
head inimesed tahtsid ta ära tappa.
Kas sa vajad täna uut Jumalat?
Kui sul on olnud vale pilt Jumalast ja oled Jeesuse eeskuju kaudu
saanud aru, milline on õige pilt ning soovid palvetada
selle lihtsa palve, et lasta lahti sellest valest pildist,
palun sind püsti tõusma.
Jeremy võib mängima tulla.
Palveta koos minuga kõva häälega.
Isa Jumal, tulen Sinu juurde Jeesuse nimel.
Vajan uut pilti sellest, kes Sina oled.
Olen lasknud end petta.
Mu pilt sinust on petlik.
Olen näinud sind läbi oma maapealse isa eeskuju.
See polnud kindlasti Sinu armastuse parim väljendusviis.
Olen näinud Sind läbi selle, mis religioon on mulle näidanud.
Palun, et andestad mulle, Isa Jumal,
et ma pole Sind õiglaselt hinnanud.
Olen Sind ettekujutanud vihase Jumalana.
See polnud Sinu vastu aus.
Ma ei saanud aru, kui palju see Sulle haiget teeb.
Sa pole mu peale pahane,
aga Sa igatsed osadust minuga.
Igatsed, et jookseksin Su juurde, kui mul on raske,
võttes vastu Isa embuse.
Aga ma ei suutnud Sind usaldada, sest mul oli vale pilt sellest,
kes Sa oled.
Palun, et andestad mulle mu uskmatuse.
Otsustan andestada oma autoriteetidele,
sest nad esindasid valesti Isa armastust.
Asetan risti iseenda ja nende vahele.
Lase ristil eraldada kõik armastuse valed väljendusviisid.
Lase ainult armastusel ja armul voolata Sinu juurest.
Toon su ette religioossed institutsioonid,
millest olen osa võtnud.
Kirikud, pastorid ja õpetajad,
asjad, mida olen televiisorist näinud, õpetused, mida olen kuulanud,
kõik need asjad, mis panid mind tundma, et pean piisavalt pingutama.
Pidin olema piisavalt hea, et teenida välja armastust ja heakskiitu.
Otsustan neile kõigile andestada.
Nad pakkusid seda ilmutust, mis neil oli,
aga Sina viid mind sügavamale.
Palvetan, et ka nemad saaksid uue ilmutuse.
Ilmutuse Sinu armastavast iseloomust.
Lasen lahti igasugusest süüdistusest ja hukkamõistust nende vastu.
Panen iga süüdistuse risti ette.
Kõik raskused, mis mul on olnud,
hukkamõistu minu vastu,
nende poolt, kes väitsid end olevat kristlased,
kuid kes ei tundnud Isa.
Otsustan andeks anda ja nendest lahti lasti.
Lasen lahti valeuskumusest,
et oled vihane Jumal,
et ma peaksin kuidagi väliste tegudega sind meelitama.
Lasen lahti valest, et ma ei saa kunagi olla piisavalt hea,
et võtta vastu su armastust ja heakskiitu.
Haaran kinni tõest, et Sina armastad mind sellisena, nagu ma olen,
mitte sellisena, nagu ma peaksin olema.
Lasen lahti häbitundest, et ma pole kunagi piisav.
Vendade hukkamõistja, sul pole mu üle enam võimust.
Isa ei mõista mu üle kohut.
Isegi kui ma ei suuda täielikult Jeesuse käske pidada,
Tema ei mõista mind hukka.
Sellepärast, et Kristuses ma olen oma patud andeks saanud.
See on mu suurim motivatsioon.
Tingimusteta armastus on suurem motivatsioon elada puhtuses,
kui seda on hirm ja hukkamõist.
Lasen lahti süütundest, enesesüüdistusest,
tundest, et ma pole kunagi piisav, et tulla Isale ligi.
Isa, loo mulle uus pilt,
et kui ma näen Jeesust, ma näen Sind.
Igat sõna, mida Tema rääkis, Sina räägid mulle Isana.
Iga kaastunde- ja armuavaldus
on Isa kaastunde- ja armuavaldused minu vastu.
Olen Sinu hea sulane, Isa.
Lase sellel õrnusel tulla. Tema headuse võidmine.
Tema headus hingab meie peal praegu.
Ta ei mõista su üle kohut. Tal pole häbi olla sinu Isa.
Võta vastu Ta armastus.
Ütle: Isa, mina valin sind oma Abba-Isaks.
Sest ma saan Sind usaldada, et Sa ei mõista mind hukka,
sa ei anna mulle loengut.
Vaid Sa jooksed mu juurde nagu kadunud poja juurde,
et ma võiksin kogeda Su embust.
Valin olla Sinu laps.
Issi, tulen Sinu juurde.
Ma ei tea, kuidas Sa seda teed,
aga loo uus pilt sellest, kes Sina oled.
Täiuslik võrdkuju, kui ma olen näinud Jeesust, olen näinud Sind.
Sa oled õrn, alandlik ja sirutad oma käed minu poole.
Hetke pärast kuulame plaati "Jumala headus".
Võite leida turvalise koha ja kuulata seda lugu,
lasta sellel endasse imbuda.
Turvalise koha leidmiseks võite põlvitada,
minna teistest eemale. Siia ette tahan jätta ruumi teatud inimestele.
Tahan, et mõned inimesed tulevad siia ette.
On inimesi, kes kasvasid üles orbudena või
kes olid hüljatud oma isade poolt.
Sul on raske midagi Isa käest vastu võtta.
Kõik need aastad oled olnud vihane Jumala peale.
Selle sõnumi ajal said aru, milline armastav Isa Jumal on.
Kui sa kasvasid üles orvuna või su isa hülgas sind,
tahan, et tuled siia ette seisma.
Kui kasvasid üles orvuna ja soovid palvet, tule ette.
Palvetiimi liikmed palvetavad nende eest,
kes kasvasid üles orbudena.
Kui su isa hülgas sind lapsepõlves, tahame su eest palvetada.
Palvetame koos nendega, kes juba tulid ette.
Palun, et palvetate koos minuga.
Palvetiimi liikmed palvetavad koos teiega.
Isa Jumal, ma tulen su juurde Jeesuse nimel.
Palun, et andestad mulle, Jumal.
Oli aegu mu elus, kui olin Sinu peale vihane,
et sa ei kaitsenud mu ema või isa.
Olin vihane Su peale, sest nad jätsid mu maha.
Nad polnud mu jaoks olemas.
Arvasin, et see oli Sinu võimuses,
kaitsta mu vanemaid.
Otsustan Sulle andestada,
et Sa ei tervendanud mu ema või isa, ega päästnud neid.
Saan aru, et see oli asjata.
Vaenlane on see, kes varastab ja hävitab.
Otsutan Sind vabastada, Jumal.
Too Jumala ette oma ema või isa,
kes hülgas sind või jättis üksinda.
Ütle: Isa, ema,
ma sain väga haiget, kui sa lahkusid.
Vajasin sind oma elus nii väga.
Kui sa lahkusid, sain väga haiget, olin su peale pahane.
Teistel lastel olid emad ja isad, aga mul polnud sind.
Ma pean sulle andestama, et jätsid mind maha.
Andestan sulle, et sa surid.
Andestan sulle, et sa polnud mu jaoks olemas elu tähtsatel hetkedel.
Andestan sulle, et sind polnud mu sünnipäevadel.
Andestan sulle, et sind polnud mu kooliüritustel,
kui mu sõprade vanemad olid olemas ja sind ei olnud.
Ma andestan sulle.
Andestan sulle, et sa polnud mu spordiüritustel,
kui ma võitsin auhindu.
Andestan sulle, et sind polnud seal.
Andestan sulle, et sa polnud mu koolilõpu tantsuõhtul,
et öelda, kui ilus ma välja nägin.
Andestan, et sind polnud mu kooli lõpetamisel.
Andestan, et sind polnud mu pulmas.
Et sa ei saanud minuga tähistada.
Andestan sulle, et sa ei saanud minuga elu saladusi jagada,
kuidas olla noor mees või naine.
Andestan sulle valu, mis tekitasid isas või emas oma lahkumisega.
Kõik need probleemid, mida pidime peres lahendama.
Andestan sulle, et jätsid meid maha.
Andestan sulle, et sa polnud nägemas oma lapselapsi
või mängimas nendega.
Andestan sulle, et sa polnud olemas.
Sügaval südames ma olin su peale pahane
selle tühjuse eest, mis mul on olnud kogu elu.
Tean, et selle tühjuse tekitas sinu puudumine.
Andestan sulle.
Panen sind risti ette.
Lasen sinust lahti.
Panen maha pettumuse,
et sind ei olnud mu elus.
Panen maha kurbuse,
lapsepõlve kurbuse.
Mis olid need tunded, mida laps koges,
kui ema või isa lahkus?
Leia üles need tunded, lase neil tõusta esile.
Mida see laps tundis?
Kus oli Isa Jumal sellel päeval?
Mida Isa tegi sellel päeval, kui sa tundsid end hüljatuna?
Tema on isatute Isa.
Ma ei jäta sind orvuks, vaid ma tulen su juurde.
Ma teen oma armastuse sulle teatavaks.
Isa ja mina teeme oma eluaseme sinu juurde.
Lase Ta armastusel tulla.
Kas ema saaks unustada oma ihuvilja?
Jah, isegi tema võib unustada, aga mina ei unusta sind.
Sest ma olen asetanud sind oma peopesale.
Olen sirutanud välja su poole oma igavese armastusega.
Lase Ta armastusel tulla.
Leia turvaline koht, kus olla.
See on Tema armastus sirutumas sinu poole.
Mida Isa ütleb sellele väiksele lapsele?
Näen last magamistoas, istudes voodinurgal nutmas.
Isa Jumal sirutab välja,
et võtta väike tüdruk oma sülle.
Võta Ta vastu.
Võta Ta armastus vastu.
Aitäh, Isa.
Paneme mängima plaadi "Isa armastuskiri".
Leia üles selle väikse poisi või tüdruku tunded.
Ta ei jäta sind orvuks, Isa tuleb sinu juurde.
Lase Tal tulla.
Aitäh, Isa.
Näen Isa jooksmas kadunud poja juurde.
Abba on nüüd kodus.
Abba kutsub sind koju.
Ta ei ole su peale pahane.
Ta ei tunne sinu pärast häbi.
Ta toob sind oma majja ja väljendab oma armastuse kogu täiust.
Ta on teenija Isa.
Ta tõotab Heebrealastele 13:5: "Ma ei hülga ega jäta sind maha."
Mu laps, ma olen alati sinuga ja kõik, mis on minu on sinu oma.
Tõlge: Sanna Pitko